जगदीश देवड़ा

जगदीश देवड़ा (जन्म: 1 जुलाई 1957) एक भारतीय राजनीतिज्ञ हैं और वर्तमान में मध्य प्रदेश के उप मुख्यमंत्री हैं। वे भारतीय जनता पार्टी से संबंधित हैं तथा मध्य प्रदेश विधानसभा के मल्हारगढ़ निर्वाचन क्षेत्र का प्रतिनिधित्व करते हैं।

 प्रारंभिक जीवन 
जगदीश देवड़ा ने विक्रम विश्वविद्यालय, उज्जैन से कला स्नातकोत्तर (एम.ए.) तथा विधि स्नातक (एल.एल.बी.) की उपाधि प्राप्त की।

 राजनीतिक जीवन 
देवड़ा वर्ष 2008 से लगातार मल्हारगढ़ विधानसभा क्षेत्र से विधायक निर्वाचित होते रहे हैं।

13 दिसम्बर 2023 को उन्हें मोहन यादव मंत्रिमंडल में मध्य प्रदेश के उप मुख्यमंत्री नियुक्त किया गया। उनके साथ राजेंद्र शुक्ला को भी उप मुख्यमंत्री बनाया गया।

 बजट और आर्थिक सर्वेक्षण 
बजट सत्र के पूर्व वित्त वर्ष 2026-27 के लिए उप मुख्यमंत्री एवं वित्त मंत्री जगदीश देवड़ा ने प्रेस कॉन्फ्रेंस में कहा कि यह बजट सभी वर्गों को लाभ पहुंचाने वाला सर्वस्पर्शी बजट होगा।

राज्य की आर्थिक स्थिति और विकास के बारे में आर्थिक सर्वेक्षण 2025-26 में उल्लेख किया गया कि मध्य प्रदेश का सकल राज्य घरेलू उत्पाद (GSDP) 11.14% की वृद्धि के साथ आगे बढ़ा है और प्रति व्यक्ति आय भी वृद्धि दर्ज कर रही है। उप मुख्यमंत्री ने इसे संतुलित तथा समावेशी विकास का परिणाम बताया।

बजट सत्र के दौरान विपक्ष ने कर्ज तथा व्यय को लेकर सवाल उठाए, जिनका जवाब वित्त मंत्री जगदीश देवड़ा ने सदन में दिया।

 संदर्भ 

Category:1957 में जन्मे लोग
Category:जीवित लोग
Category:भारतीय जनता पार्टी के राजनीतिज्ञ
Category:मध्य प्रदेश के उप मुख्यमंत्री
Category:मध्य प्रदेश विधानसभा सदस्य
Category:विक्रम विश्वविद्यालय के पूर्व छात्र